ગત ૨૨ મી ઓક્ટોમ્બરના રામગઢી ગ્રામ પંચાયત સહિત તાલુકાની ૮ ગ્રામ પંચાયતોની ચુટણી યોજાઇ હતી. જેમાં રામગઢી ગ્રામપંચાયતના ભૂતિયા મતદાન મથક પર એક ઓરડામાં ૩ બુથ અને બીજા ઓરડામાં ૨ બુથ ફાળવતા કુલ ૧૫૦૦ મતદારો ફાળવ્યા હતા. મતદાન મથક પર પાંચ વાગ્યા સુધી મતદાન ચાલુ હતું પરંતુ મેદાનમાં ઉભા રહેલા ૧૮૧ મતદારોને વહીવટી ટોકન આપ્યા હતા.જે ટોકનના આધારે રાત્રિના ૮ વાગ્યા સુધી મતદાન ચાલુ રહ્યું હતું. પરંતુ બહાર ઉભેલા મતદારોને મતદાન કરવા દેવાની ના પાડતા પોલીસ અને મતદારો વચ્ચે ઘર્ષણ થતાં અજંપા ભરી સ્થિતિ સર્જાઈ હતી. અને મોડી રાતના પોલીસ ધ્વારા કોમ્બિંગ કરી ૩૫ જેટલા લોકોની અટકાયત કરી કાયદેસરની કાર્યવાહી હાથ ધરી હતી.